ПРОТОКОЛ № 28
от заседанието на Комисия по правни и институционални въпроси 
към Пленума на Висшия съдебен съвет, проведено на 28 юли 2016 г.

Днес, 28 юли 2016 г., четвъртък от 13.30 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА - отсъства
					МИХАИЛ КОЖАРЕВ
					КАРОЛИНА НЕДЕЛЧЕВА
					МАГДАЛЕНА ЛАЗАРОВА
					НЕЗАБРАВКА СТОЕВА
					КАЛИН КАЛПАКЧИЕВ - отсъства

На заседанието присъстват експертните сътрудници на комисията Саша Харитонова –  директор на дирекция „Правна”, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“ и Зорница Златева – главен експерт – връзки с обществеността.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от Министерство на правосъдието относно информация за изпълнение на препоръките от Доклада за оценка на България от Четвъртия кръг на мониторинга на Групата държави срещу корупцията (ГРЕКО) на тема „Превенция на корупцията по отношение на народните представители, съдиите и прокурорите“.

- Поименен списък на хабилитирани преподаватели по гражданско право.

- Сключване на договор с Българската национална телевизия за преработка на информационните рубрики „Третата власт отвътре“ с цел тяхното актуализиране съобразно промените в Конституцията на Република България от декември 2015 година, обн. в Държавен вестник бр. 100/18.12.2015 г. и ЗИДЗСВ, обн. в Държавен вестник бр. 28/08.04.2016 г.

- Доклад от членове на Висшия съдебен съвет относно участие в среща по проект „Стандарт VI“ на Европейската мрежа на съдебните съвети.

Д Н Е В Е Н   Р Е Д:

1. ОТНОСНО: Доклад от работно посещение на членове на Висшия съдебен съвет и представители на съдебната власт в САЩ, в периода 12-24 април 2015 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Предлага на Пленума на Висшия съдебен съвет да ПРИЕМЕ за сведение доклада от работно посещение на членовете на Висшия съдебен съвет и представители на съдебната власт в САЩ, в периода 12-24 април 2015 г.
1.2. Предлага на Пленума на Висшия съдебен съвет да ВЪЗЛОЖИ публикуването на Доклада на интернет страницата на Висшия съдебен съвет в раздел – Международна дейност/ Доклади от международни срещи и протоколни посещения в други държави, съдържащи информация за съдебните им системи.

2. ОТНОСНО: Доклад от среща на Изпълнителния борд на Европейската мрежа на съдебните съвети (ЕМСС), проведена на 4-ти юли 2016 г. в гр. Мадрид, Испания.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Предлага на Пленума на Висшия съдебен съвет да ПРИЕМЕ за сведение доклада от срещата на Изпълнителния борд проведена на 4-ти юли 2016 г. в гр. Мадрид.
2.2. Предлага на Пленума на Висшия съдебен съвет да ВЪЗЛОЖИ публикуването на Доклада на интернет страницата на Висшия съдебен съвет в раздел – Международна дейност/ Международно сътрудничество/ Международни организации/ Европейска мрежа на съдебните съвети/ Доклади от участие в заседание на Изпълнителния борд на Европейската мрежа на съдебните съвети.

3. ОТНОСНО: Информация, съгласно решение на Комисия по правни и институционални въпроси по т.1.2 от заседанието, проведено на 18.07.2016 г., за дейността на Висшия съдебен съвет (ВСС) в работната група към ВСС за изпълнение на „Междуведомствен план за действие в изпълнение на препоръките за противодействие срещу неоправдано забавяне на наказателния процес”.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Отлага разглеждането на т. 3 за запознаване с обобщения анализ за изпълнение на Междуведомствен план за действие в изпълнение на препоръките за противодействие срещу неоправдано забавяне на наказателния процес, както и с цялостната дейност на работната група, за следващо заседание. 

4. ОТНОСНО: Предоставяне на информация за напредъка по Механизма за сътрудничество и оценка (МСО) във връзка с предстояща експертна мисия на Европейската комисия (ЕК) по МСО в България в периода 26-30 септември 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Писмото от Министерство на правосъдието да се предостави на експертните сътрудници на постоянните комисии към Пленума на ВСС и към Съдийската и Прокурорската колегии на ВСС с оглед изготвяне на информация за напредъка на България по МСО за периода 1 юли – 10 септември 2016 г;
 4.2. Информацията по т. 4.1. да се предостави на дирекция „Международна дейност“ на АВСС в срок до 31.08.2016 г. с оглед обобщаването й преди внасянето за одобрение от Комисията по правни и институционални въпроси и от Пленума на ВСС.

5. ОТНОСНО: Информация от 11-та Международна конференция на Балканската и Евро-средиземноморска мрежа на съдебните съвети, проведена в периода 13-14 юни 2016 г. в гр. Рим, Италия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Предлага на Пленума на Висшия съдебен съвет да ПРИЕМЕ за сведение документите от 11-та Международна конференция на Балканската и Евро-средиземноморска мрежа на съдебните съвети, проведена в периода 13-14 юни 2016 г. в гр. Рим, Италия., както следва:
	-  Декларация от Рим
	- Решения от 11-та Международна конференция на Балканската и Евро-средиземноморска мрежа на съдебните съвети 

5.2. Предлага на Пленума на Висшия съдебен съвет да ОДОБРИ домакинството на Висшия съдебен съвет за провеждането на 12-та Международна конференция на Балканската и Евро-средиземноморска мрежа на съдебните съвети през 2017 г.
5.3. Предлага на Пленума на Висшия съдебен съвет да ПРИЕМЕ за сведение доклада от Димитър Узунов – представляващ ВСС и Михаил Кожарев – член на ВСС, относно участие в 11-та Международна конференция на Балканската и Евро-средиземноморска мрежа на съдебните съвети, проведена в периода 13-14 юни 2016 г. в гр. Рим, Италия.
5.4. Предлага на Пленума на Висшия съдебен съвет да ВЪЗЛОЖИ на дирекция „Информационни технологии и съдебна статистика“ да публикува доклада на Интернет страницата на ВСС в раздел Международна дейност/ Доклади, анализи и решения/ Доклади от международни срещи.

6. ОТНОСНО: Писмо от председателя на Народното събрание с приложени решения за приемане на Обобщения годишен доклад за дейността на Висшия съдебен съвет и за дейността на Инспектората към Висшия съдебен съвет през 2013 г., Обобщения годишен доклад за дейността на Висшия съдебен съвет и за дейността на Инспектората към Висшия съдебен съвет през 2014 г. и Обобщения годишен доклад за дейността на Висшия съдебен съвет и за дейността на Инспектората към Висшия съдебен съвет през 2015 г., ведно със становища на Комисия по правни въпроси към 43-то Народно събрание.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Приема за сведение решенията за приемане на Обобщения годишен доклад за дейността на Висшия съдебен съвет и за дейността на Инспектората към Висшия съдебен съвет през 2013 г., Обобщения годишен доклад за дейността на Висшия съдебен съвет и за дейността на Инспектората към Висшия съдебен съвет през 2014 г. и Обобщения годишен доклад за дейността на Висшия съдебен съвет и за дейността на Инспектората към Висшия съдебен съвет през 2015 г., ведно със становища на Комисия по правни въпроси към 43-то Народно събрание.

7. ОТНОСНО: Писмо от и.ф. председателя на Районен съд гр. Благоевград относно искане за становище по постъпили писма от Екатерина Николова – съдия в Районен съд гр. Благоевград.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Не са налице обстоятелства, които налагат промяна на Правилата за определяне на средства за допълнителни трудови възнаграждения към момента.
7.2. Налице е влязло в сила съдебно решение, което следва да бъде изпълнено от административния ръководител съгласно дадените в мотивите на решението задължителни указания по тълкуване и прилагане на закона.
7.3. Решението по т. 7 да се изпрати на председателя на Районен съд гр. Благоевград и на Екатерина Николова – съдия в Районен съд гр. Благоевград.

8. ОТНОСНО: Постъпили становища относно обявения с решение на ВСС по протокол № 3 от 21.01.2016 г. конкурс за първоначално назначаване в Апелативен съд - гражданска колегия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Изпраща възражението от доц. Красимир Димитров на Съдийската колегия към Висшия съдебен съвет, ведно с писмо от Омбудсмана на Р. България, чрез председателстващия колегията, по компетентност.

9. ОТНОСНО: Решения на Комисия „Бюджет и финанси“ по протокол № 29 от 20.07.2016 г. относно проект на Инструкция за осъществяване и обмен на информация между НАП, ВСС и органите на съдебната власт, за становище.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Отлага разглеждането на т. 9 за следващо заседание.

10. ОТНОСНО: Решение на Комисия „Бюджет и финанси“ относно запитване на председателя на Районен съд гр. Ивайловград за върнати изпълнителни листове за съдебни вземания с изтекъл 10-годишен срок, за становище. /отложена точка от заседание на комисията на 18.07.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. ОДОБРЯВА предложения от дирекция „Финанси и бюджет“ проект на отговор, ведно със становището от директора на дирекция „Правна“.
10.2. Решението по т. 10 да се изпрати на Комисия „Бюджет и финанси“.

ДОПЪЛНИТЕЛНИ ТОЧКИ:

11. ОТНОСНО: Писмо от Министерство на правосъдието относно информация за изпълнение на препоръките от Доклада за оценка на България от Четвъртия кръг на мониторинга на Групата държави срещу корупцията (ГРЕКО) на тема „Превенция на корупцията по отношение на народните представители, съдиите и прокурорите“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. ИЗПРАЩА писмото от Министерство на правосъдието, ведно с препоръките от Доклада за оценка на България от Четвъртия кръг на мониторинга на Групата държави срещу корупцията (ГРЕКО) на тема „Превенция на корупцията по отношение на народните представители, съдиите и прокурорите”, на експертните сътрудници на постоянните комисии към Пленума на ВСС и към Колегиите на ВСС за изготвяне на отговори по компетентност в срок до 9 септември 2016 г.
11.2. Препоръчва следното разпределение на въпросите съгласно компетентността на постоянните комисии към Пленума на Висшия съдебен съвет и към Съдийската и Прокурорската колегии на ВСС и дирекциите в АВСС:
- Дирекция „Правна” – препоръки 5, 14; 
- Дирекция „Съдебни кадри и конкурси на магистрати” – препоръки 6,7, 8; 
- Комисия по атестиране и конкурси към Прокурорската колегия на ВСС – препоръка 15;
- Комисия "Професионална квалификация и информационни технологии" – препоръки 10, 11, 16, 17;
- Комисия „Бюджет и финанси” – препоръка 9;
- Комисия по професионална етика към Съдийската колегия на ВСС – препоръки 7, 8, 11, 12; 
- Комисия по професионална етика към Прокурорската колегия на ВСС – препоръки 15, 18;
- Комисия по предотвратяване и установяване на конфликт на интереси и взаимодействие с Инспектората към ВСС – препоръки 7, 13, 19; 
- Комисия „Дисциплинарна дейност и взаимодействие с ИВСС” към Прокурорската колегия на ВСС – препоръка 19;
- Комисия „Дисциплинарна дейност и взаимодействие с ИВСС” към Съдийската колегия на ВСС – препоръки 12, 13.

12. ОТНОСНО: Поименен списък на хабилитирани преподаватели по гражданско право.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. Конспектът по гражданско-правни науки да се изпрати на всички хабилитирани преподаватели от предоставения списък с молба за изразяване на становища и предложения относно необходимостта от актуализиране на конспекта в срок до 01.10.2016 г.

13. ОТНОСНО: Сключване на договор с Българската национална телевизия за преработка на информационните рубрики „Третата власт отвътре“ с цел тяхното актуализиране съобразно промените в Конституцията на Република България от декември 2015 година, обн. в Държавен вестник бр. 100/18.12.2015 г. и ЗИДЗСВ, обн. в Държавен вестник бр. 28/08.04.2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Отлага разглеждането на т. 13 за следващо заседание.

14. ОТНОСНО: Доклад от членове на Висшия съдебен съвет относно участие в среща по проект „Стандарт VI“ на Европейската мрежа на съдебните съвети.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Предлага на Пленума на Висшия съдебен съвет да ПРИЕМЕ за сведение доклада от Магдалена Лазарова и Елка Атанасова – членове на Висшия съдебен съвет относно участие в среща по проект „Стандарт VI“ на Европейската мрежа на съдебните съвети.

14.2. Предлага на Пленума на Висшия съдебен съвет да ВЪЗЛОЖИ публикуването на Доклада на интернет страницата на Висшия съдебен съвет в раздел – Международна дейност/ Доклади от международни срещи и протоколни посещения в други държави, съдържащи информация за съдебните им системи.

ПРЕДСЕДАТЕЛ
НА КОМИСИЯТА:	/П/	     
                          ЮЛИАНА КОЛЕВА